**ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΣΧΟΛΗ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ**

**ΕΝΗΜΕΡΩΤΙΚΟ ΣΗΜΕΙΩΜΑ – ΔΗΛΩΣΗ ΣΥΓΚΑΤΑΘΕΣΗΣ**

|  |  |
| --- | --- |
| Τίτλος έρευνας | «Μου αρέσει το σώμα μου, άρα αθλούμαι;» Σωματική δυσαρέσκεια και κίνητρα για σωματική άσκηση |
| Υπεύθυνη έρευνας | Δούκα Βαρβάρα |
| Ιδιότητα | Εκπαιδευτικός πρωτοβάθμιας εκπαίδευσης – μεταπτυχιακή φοιτήτρια του τμήματος Επιστήμης Φυσικής Αγωγής και Αθλητισμού Αθηνών |
| Email | varvaradouka@yahoo.gr |
| Τηλέφωνο | 6979862745 |
| Επιβλέπων καθηγητής | Αθανάσιος Μουρατίδης |
| Email επιβλέποντα καθηγητή | amourati@phed.uoa.gr |

**Σας προσκαλώ να συμμετάσχετε σε έρευνα που διεξάγεται στο πλαίσιο της μεταπτυχιακής εργασίας, στο Τμήμα Επιστήμης Φυσικής Αγωγής και Αθλητισμού του Πανεπιστημίου Αθηνών με τίτλο ««Μου αρέσει το σώμα μου, άρα αθλούμαι;» Σωματική δυσαρέσκεια και κίνητρα για σωματική άσκηση».**

**Παρακαλώ να διαβάσετε το παρόν ενημερωτικό σημείωμα – δήλωση συγκατάθεσης και να υπογράψετε στο τέλος εάν συμφωνείτε με τη συμμετοχή του παιδιού/ του/ης κηδεμονευόμενου/ης σας στην έρευνα.**

**Σκοπός έρευνας/ Περιγραφή διαδικασίας:**

Σε αυτή την έρευνα θέλουμε να διερευνήσουμε τις στάσεις και απόψεις των μαθητών για τον εαυτό τους, τις δυσκολίες που αντιμετωπίζουν στη καθημερινότητα τους και τους λόγους που συμμετέχουν σε διάφορες αθλητικές δραστηριότητες. Για το σκοπό αυτό, καλείστε να συναινέσετε, αν το επιθυμείτε, στη συμμετοχή του παιδιού σας σε αυτή την έρευνα. Σε περίπτωση που δώσετε την συγκατάθεση σας το παιδί σας θα συμπληρώσει ένα **ανώνυμο** ερωτηματολόγιο όπου κανένα προσωπικό στοιχείο δεν θα μπορέσει να αποκαλύψει την ταυτότητα του. Η συμπλήρωση του ερωτηματολογίου θα διαρκέσει 20 λεπτά περίπου. Κατά τη διάρκεια αυτή το κάθε παιδί θα είναι ελεύθερο είτε να μην απαντήσει κάποιες ερωτήσεις είτε να αποχωρήσει χωρίς να εξηγήσει τους λόγους για αυτή του την απόφαση και χωρίς μια τέτοια απόφαση να επιφέρει κάποια αρνητική επίπτωση στο ίδιο. Επίσης, πέραν της δικής σας συγκατάθεσης θα ζητηθεί και από το ίδιο το παιδί να συναινέσει στη συμμετοχή του.

**Συμβολή της έρευνας:**

Μέσα από τη συγκεκριμένη έρευνα θα μπορέσουμε να κατανοήσουμε καλύτερα τη σχέση κινήτρων και σωματικής δυσαρέσκειας, δηλαδή, πότε η σωματική δυσαρέσκεια προβλέπει πράγματι έλλειψη φυσικής δραστηριότητας. Έτσι, μέσα από αυτή τη μελέτη θα μπορέσουμε να προτείνουμε λύσεις που θα αντιμετωπίζουν το πρόβλημα της έλλειψης φυσικής δραστηριότητας και θα προωθούν την ψυχική ευημερία των παιδιών.

**Εμπιστευτικότητα:**

Όλες οι πληροφορίες που αντλούμε μέσω της έρευνας είναι εμπιστευτικές. Οποιεσδήποτε πληροφορίες αποκτηθούν μέσω της παρούσας έρευνας και οι οποίες θα μπορούσαν να σας ταυτοποιήσουν προσωπικά, θα παραμείνουν απόρρητες. Τα ερωτηματολόγια που θα συλλεχθούν θα είναι ανώνυμα. Σε περίπτωση που τα αποτελέσματα της έρευνας δημοσιευτούν ή παρουσιαστούν σε συνέδρια ή σε αντίστοιχα επιστημονικά πλαίσια δεν θα συμπεριληφθούν πληροφορίες που θα αποκαλύπτουν την ταυτότητα των συμμετεχόντων/ουσών. Οι δηλώσεις συγκατάθεσης που θα περιέχουν τα προσωπικά σας στοιχεία θα φυλαχθούν και πρόσβαση σε αυτές θα μπορεί να έχει μόνο η ερευνήτρια. Επίσης, οι δηλώσεις δε θα διασταυρωθούν με τα ερωτηματολόγια των συμμετεχόντων, ώστε να τηρηθεί η ανωνυμία τους

**Συμμετοχή και αποχώρηση:**

Η συμμετοχή στην έρευνα είναι εθελοντική. Μπορείτε να αρνηθείτε να απαντήσετε σε τυχόν ερωτήσεις που δεν επιθυμείτε να απαντήσετε. Μπορείτε να αποσύρετε τη συγκατάθεσή σας για συμμετοχή στην έρευνα οποιαδήποτε στιγμή πριν την ολοκλήρωσή της ή τη δημοσίευση των αποτελεσμάτων της. Εάν έχετε οποιεσδήποτε ερωτήσεις ή ανησυχίες σε σχέση με την έρευνα, παρακάτω μη διστάσετε να επικοινωνήσετε με την ερευνήτρια.

Σας ευχαριστούμε για τη συμμετοχή σας.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΔΗΛΩΣΗ ΣΥΓΚΑΤΑΘΕΣΗΣ**

Δηλώνω ότι: (α) διάβασα και κατανόησα το περιεχόμενο της έρευνας με τίτλο ««Μου αρέσει το σώμα μου, άρα αθλούμαι;» Σωματική δυσαρέσκεια και κίνητρα για σωματική άσκηση». η οποία διεξάγεται από επιστημονικό προσωπικό του Τμήματος Επιστήμης Φυσικής Αγωγής και Αθλητισμού του Πανεπιστημίου Αθηνών, (β) μου δόθηκε το δικαίωμα να κάνω διευκρινιστικές ερωτήσεις, (γ) μου δόθηκε το δικαίωμα να αποφασίσω αν θα συμμετάσχω ή όχι, (δ) η συμμετοχή μου είναι εντελώς εθελοντική, (ε) έχω δικαίωμα να διατηρήσω την ανωνυμία μου και (στ) έχω δικαίωνα να διακόψω όποτε θελήσω, χωρίς να έχω την υποχρέωση να εξηγήσω τους λόγους για τους οποίους θα το κάνω.

Ονοματεπώνυμο δηλούντος ή χρήση κωδικού ή αρχικών…………………………

Υπογραφή …………………………….. Ημερομηνία……………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΔΗΛΩΣΗ ΣΥΓΚΑΤΑΘΕΣΗΣ ΓΟΝΕΑ-ΚΗΔΕΜΟΝΑ**

Δηλώνω ότι: (α) διάβασα και κατανόησα το περιεχόμενο της έρευνας με τίτλο ««Μου αρέσει το σώμα μου, άρα αθλούμαι;» Σωματική δυσαρέσκεια και κίνητρα για σωματική άσκηση» η οποία διεξάγεται από επιστημονικό προσωπικό του Τμήματος Επιστήμης Φυσικής Αγωγής και Αθλητισμού του Πανεπιστημίου Αθηνών, (β) μου δόθηκε το δικαίωμα να κάνω διευκρινιστικές ερωτήσεις, (γ) μου δόθηκε το δικαίωμα να αποφασίσω αν το παιδί μου θα συμμετάσχει ή όχι, (δ) η συμμετοχή του παιδιού μου είναι εντελώς εθελοντική, (ε) έχει δικαίωμα να διατηρήσει την ανωνυμία του και (στ) έχει δικαίωνα να διακόψει όποτε θελήσει, χωρίς να έχει την υποχρέωση να εξηγήσει τους λόγους για τους οποίους θα το κάνει.

Ονοματεπώνυμο γονέα-κηδεμόνα ή χρήση κωδικού ή αρχικών…………………………

Υπογραφή …………………………….. Ημερομηνία……………………